Diari Oficial de la Generalitat Valenciana


Sumari del DOGV 4194, del 20-02-2002 (2002/1600)

RESOLUCIÓ de 7 de febrer de 2002, del conseller de Justícia i Administracions Públiques sobre decaïment de drets, nomenament de funcionaris de carrera, i presa de possessió, dels aspirants que van superar el procés específic de promoció interna corresponent a la Convocatòria 5/1999, modalitat núm. 1, de l'oferta d'ocupació pública de la Generalitat Valenciana de 1999, a l'empara del que estableix la disposició addicional quarta del Decret 33/1999, del Govern Valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/1600


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 7 de febrer de 2002, del conseller de Justícia i Administracions Públiques sobre decaïment de drets, nomenament de funcionaris de carrera, i presa de possessió, dels aspirants que van superar el procés específic de promoció interna corresponent a la Convocatòria 5/1999, modalitat núm. 1, de l'oferta d'ocupació pública de la Generalitat Valenciana de 1999, a l'empara del que estableix la disposició addicional quarta del Decret 33/1999, del Govern Valencià. [2002/X1600]
  
Per mitjà de Resolució d'aquesta Conselleria de 23 de novembre de 2001 (DOGV núm. 4139, de 30 de novembre de 2001), es van publicar les relacions d'aspirants que havien superat les proves selectives corresponents a la Convocatòria 5/1999, modalitat núm. 1, realitzada segons el que preveu l'Oferta d'Ocupació Pública de la Generalitat Valenciana de 1999, i a l'empara del que estableix la disposició addicional quarta del Decret 33/1999, del Govern Valencià, per a l'accés al grup B, sector d'administració general, pel sistema de promoció interna.
  
No obstant la Sentència núm. 312/01, de 22 de desembre de 2001, del Jutjat Contenciós Administratiu núm. 8 de València, dictada en el recurs tramitat pel procediment abreviat núm. 85/01, la resolució del qual ha sigut objecte d'aclariment per la interlocutòria de data 31.1.2002, ha anul·lat la Convocatòria citada pel que fa a la modalitat núm. 1, però s'ha de fer-se constar, no obstant això, que aquesta no és ferm, i que ha interposat en contra recurs d'apel·lació l'administració del Govern de la Generalitat Valenciana.
  
Per tot això, i encara que es procedeix al nomenament dels aspirants que van superar el procés selectiu en la modalitat citada per a no causar-los els perjudicis que derivarien d'un ajornament fins que recaiguera sentència definitiva, això ha de dur-se a terme amb les cauteles oportunes, en previsió dels efectes que podrien produir-se si aquesta resultara confirmatòria de la resolució recorreguda.
  
D'altra banda, escau declarar el decaïment dels seus drets respecte dels aspirants que, encara havent superat dit procés selectiu, no han acreditat estar en possessió de la titulació corresponent al grup B, de conformitat amb el que estableixen l'article 4 de la Llei de Funció Pública Valenciana i la base segona de la convocatòria.
  
Per tot allò que s'ha exposat, i en l'exercici de les competències atribuïdes en l'article 27 de la Llei de la Funció Pública Valenciana, resolc:
  
Primer
  
Declarar decaiguts en el dret a ser nomenats funcionaris de carrera del grup B de la Generalitat Valenciana els aspirants que es relacionen en l'annex I.
  
Segon
  
Nomenar funcionaris de carrera del grup B d'administració general, de l'administració del Govern de la Generalitat Valenciana, els aspirants que es relacionen en l'annex II, amb la condició que s'indica en l'apartat següent.
  
Aquest nomenament produirà efectes a partir de la data de presa de possessió, i els funcionaris nomenats podran fer ús de tots els drets que se'n deriven. No obstant això, totes les situacions jurídiques adquirides a l'empara del present nomenament estaran sotmeses a condició resolutòria, amb els efectes que, si és procedent, puguen derivar-se de la sentència ferma que recaiga en el procediment contenciós sobre la validesa de la Convocatòria 5/1999. Aquesta condició resolutòria es farà constar expressament en totes les resolucions i actes susceptibles d'estar afectats per aquesta.
  
Tercer
  
Es convoca el personal relacionat en el citat annex II, a l'acte de presa de possessió en els llocs de treball de què són titulars i que així mateix s'indiquen, el dia 1 de març de 2002, a les 12.30 hores, a les següents seus:
  
a) Direcció Territorial de la Conselleria de Justícia i Administracions Públiques a Alacant, c/ Doctor Gadea, núm. 10, 2ª, 03463 Alacant, els qui tinguen destinació a la citada província.
  
b) Direcció Territorial de la Conselleria de Justícia i Administracions Públiques a Castelló, c/ Major, núm. 78, 12540 Castelló, els qui tinguen destinació a la citada província.
  
c) Servei de Selecció i Provisió de la Direcció General de Funció Pública c/ Miquelet, núm. 5, 46397 València, els qui tinguen destinació a la citada província.
  
Els efectes econòmics i administratius de la presa de possessió seran del dia 1 de març de l'any 2002.
  
Quart
  
Contra aquesta resolució, que posa fi a la via administrativa, es podrà interposar recurs contenciós administratiu en el termini de dos mesos comptats des de l'endemà de la seua publicació en el Diari Oficial de la Generalitat Valenciana, davant la seu del Jutjat Contenciós Administratiu de la ciutat de València, segons el que disposen els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.